ZAPISNIK

[bookmark: _Hlk79584113]46. sjednice Vijeća Mjesnog odbora „Petar Krešimir IV.“ održane 06. ožujka 2025. u prostorijama Mjesnog odbora „Petar Krešimir IV.“ s početkom u 16,00 sati

Nazočni članovi Vijeća Mjesnog odbora „Petar Krešimir IV.“: Senada Kulašić, Robert Lokar, Hubert Loos i Tomislav Sladojević Šola. 

Nenazočni članovi Vijeća Mjesnog odbora „Petar Krešimir IV.“: Mirjana Mladineo

Predsjednica Vijeća predlaže sljedeći


DNEVNI RED:

1. [bookmark: _Hlk103322994][bookmark: _Hlk103258837]Korištenje prostora Mjesnog odbora „Petar Krešimir IV.“, donošenje zaključka
1. Ponavljanje svih zahtjeva koji nisu realizirani
1. Pregled mandata
1. Razno

Vijeće, bez rasprave, jednoglasno prihvaća dnevni red.


Ad. 1. Korištenje prostora Mjesnog odbora „Petar Krešimir IV.“, donošenje zaključka

Vijeće, bez rasprave, jednoglasno donosi sljedeći

ZAKLJUČAK

o povremenom korištenju prostora Mjesnog odbora „Petar Krešimir IV.“


1. Udruzi Društvo za šahovsku kompoziciju i zagonetaštvo Zagreb odobrava se povremeno korištenje dvorane u objektu mjesne samouprave, Zagreb, Ulica Kneza Branimira 67, u terminu srijedom i subotom od 17,00 do 21,00 sat i na razdoblje od godinu dana.

2. Prostor iz točke 1. ovog zaključka koristit će Udruga Društvo za šahovsku kompoziciju i zagonetaštvo Zagreb bez naknade.

3. Udruga Društvo za šahovsku kompoziciju i zagonetaštvo Zagreb se obvezuje s prostorom prilikom korištenja postupati s pažnjom dobrog gospodara.

4. Ovaj Zaključak dostavlja se Gradskom uredu za mjesnu samoupravu, promet, civilnu zaštitu i sigurnost.



Ad. 2. Ponavljanje svih zahtjeva koji nisu realizirani

Ad. 2.1

Vijeće, bez rasprave, jednoglasno donosi sljedeći

ZAKLJUČAK

o iscrtavanju parkirališnih mjesta za motore na Trgu Petra Krešimira IV. ispred kućnih brojeva 12-15


1. Vijeće Mjesnog odbora „Petar Krešimir IV.“ traži iscrtavanje parkirališnih mjesta za motore na Trgu Petra Krešimira IV. ispred kućnih brojeva 12-15 sukladno rješenju Gradskog ureda za mjesnu samoupravu, promet, civilnu zaštitu i sigurnost.

2. Ovaj Zaključak dostavlja se Vijeću Gradske četvrti Donji grad na daljnje postupanje.


Ad. 2.2

Vijeće, bez rasprave, jednoglasno donosi sljedeći

ZAKLJUČAK

o uređenju klamerica i stupića i postavljanje stupića s ključem za hitne službe u ulici Neznane junakinje 1/Krešimirov trg 5


1. Vijeće Mjesnog odbora „Petar Krešimir IV.“ traži uređenje klamerica i stupića i postavljanje stupića s ključem za hitne službe u ulici Neznane junakinje 1/Krešimirov trg 5 jer je pomaknut dio zaštitnih stupića zbog čega se vozila neovlašteno parkiraju na nogostup te je također potrebno presložiti nakošene i hrđave stupiće i „klamerice“ na tom istom mjestu, a koje djeluju neuredno te se pri eventualnom padu netko može na njih i ozlijediti. Potrebno je omogućiti hitnim službama da i dalje imaju pristup, ali spriječiti neovlašteno parkiranje automobila.

2. Ovaj Zaključak dostavlja se Vijeću Gradske četvrti Donji grad na daljnje postupanje.


Ad. 2.3

Vijeće, bez rasprave, jednoglasno donosi sljedeći

ZAKLJUČAK

o postavljanju koševa za miješani otpad na Branimirovu ulicu


1. Vijeće Mjesnog odbora „Petar Krešimir IV.“ traži postavljanje koševa za miješani otpad na Branimirovu ulicu.

1. Ovaj Zaključak dostavlja se Vijeću Gradske četvrti Donji grad na daljnje postupanje.


Ad. 2.4

Vijeće, bez rasprave, jednoglasno donosi sljedeći

ZAKLJUČAK

o uklanjanju betonskog opločenja unutar kazete na uglu Držićeve i Branimirove ulice i dodavanje novog zelenila


1. Vijeće Mjesnog odbora „Petar Krešimir IV.“ traži uklanjanje betonskog opločenja unutar kazete na uglu Držićeve i Branimirove ulice i dodavanje novog zelenila jer je potrebna veća površina za upijanje vode postojećem stablu koje mnogo znači građanima kad na tom mjestu čekaju prijelaz semafora. Također, potrebno je vidjeti pripada li na to mjesto još jedno stablo ili se može dosaditi grmlje ili drugo zelenilo koje ne traži mnogo zalijevanja i može držati vodi za brezu (stablo, grmašice, cvijeće, mahovine ili bilo koje drugo zelenilo sukladno mišljenju nadležnih stručnih službi).

2. Ovaj Zaključak dostavlja se Vijeću Gradske četvrti Donji grad na daljnje postupanje.


Ad. 2.5

Vijeće, bez rasprave, jednoglasno donosi sljedeći

ZAKLJUČAK

o dodavanju parkirališnih mjesta za motore i motocikle u Tvrtkovoj ulici ispred zgrade Mirovinskog osiguranja na kbr. 5


1. Vijeće Mjesnog odbora „Petar Krešimir IV.“ traži dodavanje parkirališnih mjesta za motore i motocikle u Tvrtkovoj ulici ispred zgrade Mirovinskog osiguranja na kbr. 5 jer postoje mjesta koja nisu dovoljne širine za parkiranje automobila, ali nisu niti zabranjena za prkiranje pa ih je potrebno iscrtati za mjesta za motore i motocikle.

2. Ovaj Zaključak dostavlja se Vijeću Gradske četvrti Donji grad na daljnje postupanje.


Ad. 2.6

Vijeće, bez rasprave, jednoglasno donosi sljedeći

ZAKLJUČAK

o zamjeni dotrajalih letvica na klupama u parku na Trgu kralja Petra Krešimira IV.


1. Vijeće Mjesnog odbora „Petar Krešimir IV.“ traži zamjenu dotrajalih letvica na klupama u parku na Trgu kralja Petra Krešimira IV.

1. Ovaj Zaključak dostavlja se Vijeću Gradske četvrti Donji grad na daljnje postupanje.


Ad. 2.7

Vijeće, bez rasprave, jednoglasno donosi sljedeći

ZAKLJUČAK

o zamjeni asfalta u parku na Trgu kralja Petra Krešimira IV. uz Držićevu od dijela uz dječji park (uz novopreuređeni dio parka) uz živicu do pješačkog prijelaza na prometnom križanju


1. Vijeće Mjesnog odbora „Petar Krešimir IV.“ traži zamjenu asfalta u parku na Trgu kralja Petra Krešimira IV. uz Držićevu od dijela uz dječji park (uz novopreuređeni dio parka) uz živicu do pješačkog prijelaza na prometnom križanju.

2. Ovaj Zaključak dostavlja se Vijeću Gradske četvrti Donji grad na daljnje postupanje.


Ad. 2.8

Vijeće, bez rasprave, jednoglasno donosi sljedeći

ZAKLJUČAK

o dodavanju stupića na nogostup u Branimirovoj ulici kod pješačkog prijelaza Erdodyjeve ulice zbog učestalog parkiranja vozila na nogostup i ometanja puta pješacima zbog posjete obližnjem dućanu


1. Vijeće Mjesnog odbora „Petar Krešimir IV.“ traži dodavanje stupića na nogostup u Branimirovoj ulici kod pješačkog prijelaza Erdodyjeve ulice zbog učestalog parkiranja vozila na nogostup i ometanja puta pješacima zbog posjete obližnjem dućanu.

2. Ovaj Zaključak dostavlja se Vijeću Gradske četvrti Donji grad na daljnje postupanje.


Ad. 2.9

Vijeće, bez rasprave, jednoglasno donosi sljedeći

ZAKLJUČAK

o uređenju predvrta u Erdodyjevoj ulici ispred bivše tvornice „Nade Dimić“, uglovnica na Branimirovoj ulici i Erdodyjevoj


1. Vijeće Mjesnog odbora „Petar Krešimir IV.“ traži uređenje predvrta u Erdodyjevoj ulici ispred bivše tvornice „Nade Dimić“, uglovnica na Branimirovoj ulici i Erdodyjevoj.

2. Ovaj Zaključak dostavlja se Vijeću Gradske četvrti Donji grad na daljnje postupanje.


Ad. 3. Pregled mandata

Predsjednica Vijeća iznosi aktivnosti koje su pokrenute na inicijativu Vijeća Mjesnog odbora „Petar Krešimir IV.“:
1. BRANIMIRAC
2022. u studenom su počeli radovi na uređenju istočnog platoa Branimirove tržnice na kojem je od 2017. nakon što su uklonjeni prodajni i ugostiteljski objekti ostala znatno oštećena betonska površinu iz koje su na nekim mjestima virile instalacije. 
2023. obavljena je sadnja bilja (stablolike grmašice, grmlje) i dovršenje radova na uređenju platoa u zelenu površinu s mogućnošću da se postave štandovi na sredini prostora za prodajne sajmove i slične aktivnosti.
2024. organiziran je Plant market na Branimircu (točka: „Događanja); obnovljen je zidić na južnom dijelu Branimirca prema željezničkoj pruzi te je dodana zemlja s grmljem, popunjene su žardinjere u zidiću prema Kružićevoj ulici zelenim raslinjem.
U srpnju 2024. se dogodio pomak u imovinsko-pravnim problemima vezanim uz Branimirac te više ZK čestica Branimirca nije opterećena sporom. Prema neformalnim informacijama pokrenut je proces za  rekonstrukciju Branimirove tržnice, što je veliki napredak u smjeru uređenja te tržnice. Vjerujemo da je do napretka došlo dijelom i zbog angažmana člaova Vijeća Mjesnog odbora „Petar Krešimir IV.“ po pitanju Branimirove tržnice.

2. KREŠIMIRAC/ZELENILO
2022. očišćene su obrasle granitne kocke u parku.
2023. uklonjeni su oštećeni stupići uz prometnicu koja prolazi kroz park na Trgu kralja Petra Krešimira IV. koji više nisu imali funkciju. Postavljeni su koševi za pseći izmet u parku i za miješani otpad u ulicama u okolici parka. Održan je sastanak s predstavnicima Javne ustanove Maksimir (danas „Priroda Grada Zagreba) vezano uz upravljanje parkom na Trgu kralja Petra Krešimira IV. kako bi se otvorila komunikacija i suradnja službi vezano uz park.
2025. zamijenjene su dotrajale betonske ploče u parku na Trgu Petra Krešimira IV. koje su na nekim mjestima (uz dječje igralište) bile potpuno popucale i opasnost za građane, a zbog debljine betonskih ploča i povezivanja granitnih kocaka betonom stabla nisu imala dovoljno zraka i vode. Ploče uz dječje igralište prema prometnici su u glavnini uklonjene jer je utvrđeno da se na tom mjestu građani znatno ne zadržavaju, a zbog stabala je bilo potrebno ukloniti debeli sloj betona, ostavljen je uređeni dio s tri klupe za sjedenje. Nakon dovršenog popravka bit će postavljen i stupić na pješački prijelaz prema Stančićevoj ulici koji bi trebao spriječiti višegodišnji problem parkiranja uz živicu parka na nogostupu. 
Uz Kružićevu ulicu su popravljeni rubnjaci uz stabla i zamjenom oštećenog betonskog materijala koji je podloga granitnim kockama se postignulo bolje navodnjavanje i disanje korijena stabala.  
Dogovoreno je da se u narednom periodu velike betonske žardinjere koje su na dijelu parka uz MORH uklone i prebace u Gradsku četvrt Trnje za potrebe javnih površina te četvrti. Po završetku radova u parku na Trgu kralja Petra Krešimira IV. će se zamijeniti i oštećeni i potrgani tanki stupići oko kazete na Trgu kralja Petra Krešimira IV. ispred kućnih brojeva 3-5 za stupiće „Zrinjevac“.

3. ASFALTIRANJE
2021. asfaltiran je nogostup ispred Branimirove tržnice na strani prema željezničkoj pruzi.
2022. saniran je asfalt u Kružićevoj kod pješačkog prijelaza i kod ulaza u ljekarnu.
Obnovljen je asfalt na istočnoj strani Branimirove tržnice. Uklonjen je oštećeni benkovački kamen s pješačkog prijelaza i zamijenjen asfaltom. Uređen je asfalt na stazama oko Branimirove tržnice.
2024. promijenjen je asfalt u Erdodyjevoj ulici, a uređen je i odvod na uglu Trga kralja Petra Krešimira IV. i Tvrtkove ulice na kojem se godinama stvarala velika vodena lokva.

4. DOGAĐANJA
2022. u svibnju u rondeli u parku na Krešimircu koncert glazbenog učilišta „Elly Bašić“ i dječja predstava teatra „Poco loco“
2023. članovi Vijeća su organizirali i sudjelovali u akciji čišćenja opušaka iz parka na Trgu kralja Petra Krešimira IV. i oko gimnazija u Križanićevoj u suradnji sa susjednim Mjesnim odborom „Knez Mislav“ i „Čistećih medvjedića“.
U suradnji ili uz potporu Vijeća Mjesnog odbora „Petar Krešimir IV.“ održana su sljedeća događanja:
dječje predstave u rondeli na Krešimircu; 13. travnja 2024. godine LOFT - „LiLa“,  19. travnja 2024. Teatar Tirena: "Drugačiji", 
edukativne šetnje urbane forenzike „Šapat zidova“ u parku na Trga kralja Petra Krešimira IV. i Branimirovom tržnicom gdje su sudionici zamišljali budućnost te tržnice, održane 12. i 14. travnja 2024. pod vodstvom „Bacača sjenki“
radionice "Jestivi kvart" i "Uspješni sastanak stanara" održane u svibnju 2024.
Plant market – sajam razmjene i prodaje bilja, radionica i filmova vezanih uz bilje održanih 27. i 28. travnja 2024. te 25. svibnja 2024. 
U travnju 2024. su studenti Arhitektonskog fakulteta u Zagrebu koji su taj semestar proveli koristeći prostore Mjesnog odbora „Petar Krešimir IV.“ za kolegij na kojem su razvijali planove za „Gredelj“ održali radionicu s građanima Donjeg grada i Trnja na temu potreba i ideja građana za „Gredelj“. 

5. RAZNO
Pomaknut je prometni znak ispred križanja Višeslavove, Bauerove i Trga kralja Petra Krešimira IV. koji je često oštećivan udarcima na mjesto gdje nije na udaru automobila uz zadržanu vidljivost.
Članovi Vijeća su 2022. posjetili tribinu za skupljanje otpada kao pripremu za novi sustav prikupljanja otpada i dijelili letke s informacijama o otpadu.
Više puta tijekom godina su članovi Vijeća putem zaključaka i web obrazaca tražili popravke pruge na Branimirovoj od ZET-a. 
Članovi Vijeća su davali prijedloge za postavljanje „klamerica“ za parkiranje bicikala.
Redovnom komunikacijom članova i zalaganjem članova Vijeća s komunalnim redarstvom je poduzet niz radnji za otklanjanje nereda vezano uz smeće i nepropisno parkiranje, a zatvoren je i oštećeni izlog u Branimirovoj ulici za kojeg je bilo moguće da bude izvor ozljeda i zaraza. Također je uklonjen i kabel koji je od Branimirove tržnice preko prometnice bio razvučen do parka. 
Odobravano je korištenje prostora udrugama i građanima.


Ad. 4. Razno

Nije bilo rasprave.




Sjednica je završila u 17,20 sati

Zapisničarka: Senada Kulašić


KLASA: 024-08/25-003/567
URBROJ: 251-13-11-1/008-25-2

Zagreb, 06. ožujka 2025.




Predsjednica Vijeća Mjesnog odbora
„Petar Krešimir IV.“

[bookmark: _GoBack]Senada Kulašić, v.r.

Članovi Vijeća Točka 1.Točka 2.1Točka 2.2Točka 2.3Točka 2.4Točka 2.5Točka 2.6Točka 2.7Točka 2.8Točka 2.9

Kulašić Senada + + + + + + + + + +

Lokar Robert + + + + + + + + + +

Loos Hubert + + + + + + + + + +

Mladineo Mirjana

Sladojević Šola Tomislav + + + + + + + + + +

*  ZA=  +

    PROTIV=  —

    SUZDRŽAN=  0

    NIJE PRISUTAN= prekrižiti ime

Izvješće o glasanju na 46. sjednici, 06.03.2025.


